**Rugă la Sfinx**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îngenunchez în fața ta stăpâne

Eu cel urât și cel hulit de toți

Poporul tău este pierdut prin lume

Iar dacii tăi, astăzi sunt lași și hoți

Cum poți privi în timpul care trece

Ferecat tăcut în piatra răbdătoare

Ne mușcă lupi străini de prin hotare

Căci lupii noștri astăzi sunt doar câini

De ce nu curg în piatră lacrimi

De ce tu taci când, noi încet murim

Suntem puțini stăpâne și pribegi

Suntem străini în țara ce-o iubim

Ne cumpără în piețe ca pe vite

Plătindu-ne zâmbind cu-a lor trufie

Surori ce s-au pierdut în pat străin

Și frați ce-și vând mândria pe robie

Ne storc stăpâne ultima sudoare

Furându-ne chiar dreptul de-a trăi

Cetăți nu mai avem, nici arme

Și ne târâm ca șobolanii zi de zi

Libertatea-m dat-o pe altare

Închinându-ne la zei răzbunători, haini

Zamolxis ne-a abandonat se pare

Iar Lupul Alb ne e și el străin

Nici de legende noi nu avem știre

Le-am dat uitării, crezând că-s de prisos

Se-nvârte-al tău popor ca oaia-n stână

Și dau din coadă ca javrele la os

Îți mor urmașii, străjer în crucea lumii

Se sting încet cu capul lor plecat

Cui să mai cer pios o izbăvire

Când chiar și tu, se pare, ne-ai uitat!